Diari Oficial de la Generalitat Valenciana


Sumari del DOGV 6413, del 09-12-2010 (2010/12715)

Notificació de la interlocutòria dictada en el procediment d'execució hipotecària número 649/2007.
--------------------------------------------------------------------------------------------------

### Dades del document

Número de DOGV
:   6413

Data del DOGV
:   09-12-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/12978


Organisme emissor
:   Jutjat de Primera Instància Número 2 d'Alzira

Tipus de document
:   Anunci

Notificació de la interlocutòria dictada en el procediment d'execució hipotecària número 649/2007. [2010/12761]  
Assumpte civil 000649/2007  
José Ignacio Suso López, secretari del Jutjat de Primera Instància número 2, certifique que en les actuacions esmentades s'ha dictat la resolució que, copiada en la part que interessa, diu:  
«Interlocutòria número 470  
Jutge que la dicta: José Luis Fenellos Puigcerver.  
Lloc: Alzira (València).  
Data: 7 d'abril de 2010.  
Antecedents de fet:  
Primer. La procuradora Carmina Oliver Ferrandis, que actua en nom i representació de la Caixa d'Estalvis i Mont de Pietat de Madrid, ha formulat una demanda d'execució contra Abdenabi El Khatib, en què exposava: que per l'escriptura pública atorgada davant del notari d'Alzira (València), Ricardo Tabernero Capella, amb data 21 de desembre de 2005 i número 5186 del seu protocol, el seu representat i els deutors esmentats van concertar un contracte en què el deute es garantia mitjançant la garantia hipotecària de la següent finca: Una casa d'una sola planta, sítia al barri de l'Alquerieta d'Alzira, carrer de Lutxana, número 41. Inscrita al Registre de la Propietat d'Alzira, tom 2374, llibre 955, foli 164, finca 13136.  
1. S'adjudica a l'executant Caixa d'Estalvis i Mont de Pietat de Madrid, amb domicili social a Madrid, plaça Celenque, número 2, CIF R93321141, la finca 13818, la descripció registral de la qual consta en el primer antecedent de fet d'aquesta resolució.  
2. No pertoca que el secretari d'aquest Jutjat efectue la liquidació del deute per principal i interessos, per raó que no s'ha cobert el deute per principal; per això, es fa constar que no hi ha sobrant.  
3. Consignada la totalitat del preu, si escau, faciliteu a l'adjudicatari una testimoniança d'aquesta resolució indicant-hi que s'ha dut a terme la consignació de la diferència entre el preu de l'adjudicació i el de les quantitats degudes o, si escau, que aquestes resultaren superiors, perquè li valga de títol i liquidació de l'impost de transmissions patrimonials i actes jurídics documentats.  
4. Una vegada siga ferma aquesta resolució, expediu un manament al registrador de la propietat d'Alzira, a fi que procedisca a la cancel·lació de la hipoteca que ha comportat aquest procediment ,així com de totes les càrregues posteriors.  
Ho disposa i firma el jutge. En done fe.  
Firma del jutge. Firma del secretari».  
En el judici a què es fa referència s'ha dictat la resolució que té el text que, literalment, és com segueix:  
Atés que es desconeix el domicili o la residència actuals de la part demandada, mitjançant la provisió del dia de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i, si escau, en el Diari Oficial de la Comunitat Valenciana per a portar a efecte la diligència de notificació a la part demandada.  
Alzira, 28 d'octubre de 2010.- El secretari judicial: José Ignacio Suso López.